18 Soka charu cho che ndi chiwawa cha mapapa nga tividononu,Muchigaŵa cha misinji ya ku Ifiyopiya!+ 2 Chitumiza nthumi pa nyanja,Kuti ziyambuki pamaji mumaboti ngakupangika ndi gumbwa, chikambiya nthumi zo kuti: “Lutani, yimwi mathenga ngakwenda liŵi,Lutani ku mtundu wa ŵanthu ataliatali kweniso aliŵavu lakusilirika,Ku ŵanthu wo atopeka kwekosi,+Mtundu wanthazi kweniso wo uthereska,Wo charu chaki chikukukurwa ndi misinji.” 3 Yimwi mosi muja mucharu ndipuso yimwi akuja pacharu chapasi,Vo muwona vazamuja nge chiziŵisu* cho chasoskeka pamapiri,Ndipu mwazamukuvwa chiwawa cha nge kuliya kwa mbata.* 4 Pakuti Yehova wangundikambiya kuti: “Ndijengi kwambula kutimbanyizgika ndipu ndilereskengi* pamalu ngangu ngakujalikiskika,Nge chifundizi limoza ndi ukweru wa lumwi,Nge mtambu wa dungwi mu chifundizi cha mu nyengu ya kuvuna. 5 Pakuti chivuna chechendayambi,Asani luŵa lamala ndipu laja chipasu cha mphereska cho chitufya,Mphukira zidumulikengi ndi vidya vakuphatiya vimitiNdipu mphanda ziphatikiyengi pasi ndi kutuzikaku. 6 Vosi vazamulekeke viyuni va mumapiri vo viturya nyamaKweniso vinyama vakofya va pacharu chapasi. Viyuni vo viturya nyama vazamujanga mwenimo mu chihanya,Ndipu vinyama vosi vakofya va pacharu chapasi vazamujanga mwenimo pa nyengu ya kuvuna. 7 Pa nyengu yeniyo, mphasu yazamuperekeka kwaku Yehova wa mizinda,Kutuliya ku mtundu wa ŵanthu ataliatali kweniso aliŵavu lakusilirika,Kutuliya ku ŵanthu wo atopeka kwekosi,Kutuliya ku mtundu wanthazi kweniso wo uthereska,Wo charu chaki chikukukurwa ndi misinjiKuluta kumalu ngo nge ndi zina laku Yehova wa mizinda, Phiri la Ziyoni.”+
^ Pamwenga kuti, “polu lachiziŵisu.”
^ Anyaki akamba kuti, “lipenga.”
^ Yapa pangafwatulikiya so kuti, “ndilereskengi kutuliya.”
MO MUNGAKOPE
Bayibolu la Charu Chifya la Malemba Ngakupaturika
Nkhani Nthowa zakuchitiya dawunilodi Bayibolu la Charu Chifya la Malemba Ngakupaturika
Vakuvwisiya Nthowa zakuchitiya dawunilodi vinthu vakuvwisiya Bayibolu la Charu Chifya la Malemba Ngakupaturika
Chitonga (Malawi)
Bayibolu la Charu Chifya la Malemba Ngakupaturika
https://assetsnffrgf-a.akamaihd.net/assets/a/nwt/CT/wpub/nwt_CT_lg.jpg
-
Chitonga (Malawi)Bayibolu la Charu Chifya la Malemba Ngakupaturikahttps://assetsnffrgf-a.akamaihd.net/assets/a/nwt/CT/wpub/nwt_CT_lg.jpg
tum_Latn sna_Latn nya_Latn quy_Latn tsn_Latn tum_Latn tum_Latn tum_Latn nya_Latn tum_Latn ltg_Latn unk ltg_Latn